Siemens SM-0901 CRT Display For Sale: Buy or Repair | Northline Industrial
Part Number: SM-0901
Description: CRT Display Van ‘plaaswerker’ na skoubaan-ontwerper | News24
Van ‘plaaswerker’ na skoubaan-ontwerper
Greg Pienaar (47), die PE perdry-klub se veldopsigter en skoubaan-ontwerper, het verlede week sy eerste nasionale perdsprongkompetise in Johannesburg bygewoon en hier die skoubane vir die land se bestes voorberei. Foto: werner hills
HY was ’n gewone plaaswerker wat in die koerant adverteer was toe die PE perdry-klub hom opraap.
Vandag smee Greg Pienaar (47) skouers met die land se top perdeskoukenners as skoubaan-ontwerper.
Hy is pas terug uit Johannesburg waar hy by die prestige Galencia Derby skoubane vir die land se beste se ruiters en perde gebou het.
“Dit was stresvol,” het hy gesê, “Maar die beste ding wat tot nou toe met my gebeur het.”
Pienaar is die PE perdry-klub se eie skoubaan-ontwerper. Sy loopbaan het 25 jaar gelede heel nederig as skoonmaker en die “ou wat die pale ronddra” begin.
“Om skoubane te ontwerp is wiskundig,” vertel hy. “Jy moet presies kan meet en perfek kan uitlê, want die geringste mate wat verkeerd is, kan ’n hele skou in die wiele ry. Soms doen die ruiter iets verkeerd tydens ’n vertoning dan kry jy as ontwerper in elk geval die skuld, maar dis oukei – mens neem maar die suur met die soet.”
Terwyl ander ontwerpers kursusse bygewoon het, het Pienaar bloot met sy oë “gesteel”. Toe die voormalige eienaars van die klub sy natuurlike aanvoeling vir dié skou-wiskunde oplet, het hulle kursusse vir hom gereël.
“Toe ek in Johannesburg was, het ek met die beste ontwerpers, soos Mike Greeff, in die land gewerk. Ek het so baie by hulle geleer en die skou was magic. Die mooiste perde en spronge. Ek wil beslis hard werk om eendag ’n internasionale skoubaan te help ontwerp,” het hy gesê.
Sy vlug na die derby was ook sy heel eerste keer op ’n vliegtuig. Vir hom was die opstyg oukei, maar met die landing het hy glo “na die Here geroep”.
“Die organiseerders het vir my vlug betaal, maar die klub se mense het vir my klere en toiletware gesorg. Ek is dankbaar vir almal se hulp en bemoediging met die werk wat ek doen. Dis nogal ’n groot eer om van ’n sommerso plaaswerker ’n skoubaan-ontwerper te word.”
Vir hom is die les hieruit eenvoudig.
“Jy hoef nie geleerd te wees nie, maar as jy gewillig is en goed met mense klaarkom, is jy reeds suksesvol.”